जोगिंद्रनगर: जोगिंद्रनगर की न्यायिक दंडाधिकारी नेहा शर्मा की अदालत में हंसराज पुत्र तोता राम गांव समहोली डाकघर द्राहल जोगिंद्रनगर जिला मंडी को गाड़ी को तेज रफ्तारी व लापरवाही से चलाने के मामले में धारा 279, 337, 304ए आई.पी.सी. के तहत 2 वर्ष की कैद व 3000 हजार रुपए जुर्माने की सजा सुनाई है। इस हादसे में सारिका नामक बच्ची की मौत भी हो गई थी। सरकार की तरफ से मुकद्दमें की पैरवी करने वाले उप अभियोजन अधिकारी चनन सिंह डोगरा के अनुसार उक्त घटना 22 अप्रैल, 2010 की है जब जगदीश चंद पुत्र तुलसी राम गांव चल्हारग सायं 6 बजे के करीब अपनी बच्चियों सानिया व सारिका के साथ अपने घर के साथ ही खुली जगह में मौजूद था। इस दौरान दोनों बच्चियां खेल रही थीं।